
Škoda v Nitre predstaví elektrický štvorlístok modelov na čele s novými modelmi Epiq a Peaq

› Škoda v Nitre predstaví elektrický štvorlístok Epiq, Elroq, Enyaq a Peaq, pričom vybrané modely si návštevníci budú môcť aj vyskúšať
› Ponuka roka prináša atraktívne benefity – prihlásenie, plnú nádrž alebo nabitie a ročnú diaľničnú známku zdarma a teraz navyše nad rámec cenového zvýhodnenia až 7 500 eur aj autosalónový bonus
› Autosalón Autoshow Nitra sa uskutoční od 8. do 11. októbra 2026 na výstavisku Agrokomplex v Nitre

Bratislava, 30. septembra 2026 – Škoda Auto Slovensko prichádza na tohtoročný Autosalón Autoshow v Nitre s jednou z najkomplexnejších ukážok svojej aktuálnej modelovej ponuky. Hlavnú pozornosť na expozícii značky upúta nový kompaktný elektrický crossover Škoda Epiq, ktorý doplnia ďalšie tri elektromobily – modernizované bestsellery Elroq a Enyaq ako aj úplne nová vlajková loď značky v podobe sedemmiestneho elektrického SUV Peaq. Návštevníci tak uvidia na jednom mieste kompletný elektrický „štvorlístok“ značky Škoda. Expozícia sa zároveň ponesie v hravom vizuálnom štýle modelu Epiq a jeho motívu „Ooooooh, tak to je Epiq!“. Návštevníci si okrem prehliadky noviniek budú môcť vybrané modely značky aj osobne vyskúšať počas testovacích jázd. Záujemcovia o nové vozidlá zároveň môžu využiť akciu Ponuka roka, ktorá prináša pri kúpe vozidla množstvo atraktívnych benefitov. Od 28. septembra je navyše v platnosti aj časovo obmedzený autosalónový bonus, ktorý robí kúpu vozidla Škoda ešte výhodnejšou.
Najväčšou novinkou expozície bude Škoda Epiq, kompaktný elektrický crossover určený predovšetkým do mesta a na každodenné využitie. Epiq rozširuje elektrickú ponuku značky do segmentu kompaktných SUV a prináša charakteristický dizajnový jazyk Modern Solid, praktický interiér a technológie zamerané na každodenný komfort.
Epiq zároveň ukazuje, kam sa elektrická ponuka značky Škoda posunula. Zákazníci dnes môžu vyberať z viacerých veľkostných a karosárskych kategórií, a to od kompaktného mestského crossoveru Epiq cez obľúbený Elroq a Enyaq až po nový veľký sedemmiestny Peaq.
„Autosalón Autoshow v Nitre je pre nás príležitosťou ukázať návštevníkom najkomplexnejšie a najširšie portfólio modelov, aké kedy značka Škoda vo svojej histórii mala. Tento rok bude jednoznačnou hviezdou nášho stánku nový Epiq, no ešte dôležitejšie je, že po jeho boku predstavíme kompletnú štvoricu našich elektromobilov - Epiq, Elroq, Enyaq a Peaq. Zákazníkom tak vďaka zdvojnásobeniu ponuky našich elektromobilov aktuálne prinášame ešte komplexnejšie možnosti elektrickej mobility,“ hovorí Michal Pres, riaditeľ marketingu a produktu zo spoločnosti Škoda Auto Slovensko.
Ponuka roka prináša pri kúpe nového auta množstvo atraktívnych benefitov
Návšteva nitrianskeho autosalónu môže byť pre záujemcov o nové vozidlo zároveň zaujímavá aj z pohľadu nákupu nového vozidla. Škoda Auto Slovensko prináša v rámci kampane Ponuka roka balík benefitov, ktorých cieľom je zjednodušiť a zatraktívniť kúpu nového vozidla.
Pri kúpe nového vozidla zákazník v rámci akcie Ponuka roka získava prihlásenie vozidla, plnú nádrž, resp. plné nabitie a ročnú diaľničnú známku zdarma. Trio výhod tak prichádza ako dodatočný bonus po samotnom podpise zmluvy a zákazník získava aj praktické benefity spojené s prvými kilometrami s novým vozidlom.
Ponuku zároveň dopĺňa navyše aj autosalónový bonus, ktorý platí od 28. septembra až do 28. októbra 2026. V závislosti od konkrétneho modelu a jeho konfigurácie môže zákazník získať nad rámec cenového zvýhodnenia až 7 500 eur ešte ďalšiu úsporu. Súčasťou ponuky je tiež atraktívne značkové financovanie a predĺžená záruka na 5 rokov alebo 100 000 kilometrov. Pre vybrané modely je pripravený aj ďalší benefit. Pri modeloch Octavia, Superb a Kodiaq zákazník navyše získava bezplatný servis na 5 rokov alebo 100 000 kilometrov. Pri modeloch Epiq a Peak zákazník navyše získava bezplatný servis na 5 rokov bez obmedzenia počtu kilometrov.
Autosalónový bonus tak dopĺňa kombináciu cenového zvýhodnenia, financovania a servisných benefitov, ktoré môžu zákazníkom znížiť nielen obstarávacie, ale aj následné náklady spojené s vlastníctvom vozidla.
Od mestského kompaktného crossoveru Epiq až po sedemmiestne SUV Peaq
Elektrická expozícia Škoda ponúkne návštevníkom možnosť porovnať jednotlivé modely priamo na jednom mieste. Kompaktný Epiq je určený najmä pre mestskú a prímestskú mobilitu, Elroq prináša elektrický pohon do segmentu kompaktných SUV, Enyaq patrí medzi etablované modely elektrickej ponuky a nový Peaq predstavuje veľké sedemmiestne SUV pre zákazníkov, ktorí potrebujú viac priestoru a variability.
Škoda tak v Nitre predstaví elektrickú ponuku, ktorá pokrýva rôzne potreby zákazníkov - od každodenného mestského používania až po rodinné cestovanie vo veľkom SUV. Okrem elektrických noviniek nebude chýbať ani ďalšia aktuálna ponuka značky. Na expozícii bude možné vidieť aj vybrané modely so spaľovacími motormi.
Súčasťou expozície budú aj VR okuliare Meta Quest 3, ktoré Škoda Auto Slovensko ako prvé v rámci svojej dílerskej siete testuje v pilotnom programe a návštevníkom umožnia zažiť modely Epiq a Peaq vo virtuálnej realite či absolvovať virtuálnu prehliadku Škoda Múzea v Mladej Boleslavi a výrobného závodu.
Nielen pozerať, ale aj jazdiť
Súčasťou prezentácie značky bude aj vonkajšia plocha venovaná testovacím jazdám. Návštevníci tak dostanú možnosť vybrané modely nielen vidieť, ale priamo si vyskúšať ich jazdné vlastnosti K dispozícii budú elektrické aj spaľovacie modely, medzi nimi Škoda Epiq Selection, Fabia 130, športový Elroq RS s výkonom 250 kW a pohonom 4x4, Enyaq a Kodiaq s pohonom všetkých štyroch kolies. Testovacie jazdy zároveň ponúknu príležitosť porovnať rôzne typy pohonov a modely značky priamo za volantom - od kompaktného mestského crossoveru Epiq a športovo ladeného modelu Elroq RS až po veľký rodinný Kodiaq.
Vozidlá dostupné na testovacie jazdy na Autoshow 2026 v Nitre:
Škoda Epiq Selection – 55 kWh, sivá Marble
Škoda Elroq RS MY26 – 84 kWh, 250 kW, automatická prevodovka, pohon 4x4, zelená Mamba
Škoda Enyaq MY27 – 82 kWh, 210 kW, automatická prevodovka, sivá Steel, kožený interiér
Škoda Fabia 130 - 1,5 TSI, 130 kW, 7-stupňová automatická prevodovka
Škoda Kodiaq Platinum – 2,0 TSI, 150 kW, 7-stupňová automatická prevodovka, pohon 4x4, Smokey Diamond


Pre ďalšie informácie, prosím, kontaktujte:
Zuzana Kubíková, PR manager Škoda Auto Slovensko s.r.o.
M: +421 904 701 339
zuzana.kubikova2@skoda-auto.sk 

Škoda Auto
› sa v novom desaťročí úspešne riadi stratégiou „Next Level Škoda Strategy“;
› sa usiluje o to, aby sa do konca dekády zaradila medzi tri najpredávanejšie značky v Európe tým, že zákazníkom ponúka to najlepšie z oboch svetov prostredníctvom radu atraktívnych modelov s plne elektrickými, hybridnými a spaľovacími pohonnými jednotkami;
› efektívne využíva potenciál na dôležitých rastových trhoch ako je India a severná Afrika, Vietnam a región ASEAN;
› v súčasnosti zákazníkom ponúka 14 modelových radov osobných automobilov: Fabia, Scala, Octavia, Superb, Kamiq, Karoq, Kodiaq, Elroq, Enyaq, Epiq, Peaq, Slavia, Kylaq a Kushaq;
› v roku 2025 dodala zákazníkom po celom svete viac ako 1 040 000 vozidiel;
› je už viac ako 30 rokov súčasťou koncernu Volkswagen, jedného z globálne najúspešnejších výrobcov automobilov; 
› je súčasťou Brand Group CORE, organizačnej fúzie objemových značiek koncernu Volkswagen, ktorej cieľom je dosiahnutie spoločného rastu a významné zvýšenie celkovej efektivity všetkých piatich objemových značiek;
› samostatne vyvíja a vyrába komponenty ako batériové systémy pre platformu MEB, motory a prevodovky pre ďalšie značky koncernu Volkswagen;
› prevádzkuje tri výrobné závody v Českej republike, má výrobné kapacity v Číne, na Slovensku a v Indii, väčšinou prostredníctvom koncernových partnerstiev, ďalej taktiež na Ukrajine v spolupráci s lokálnym partnerom;
› celosvetovo zamestnáva viac než 40 000 ľudí a je aktívna na viac ako 100 trhoch.

